Karin Oberhofer

**Karin Oberhofer**, rođena 3. novembra 1985. u Bressanoneu, je nekadašnja italijanska biatlonka.

## Karijera 
### Olimpijske igre 
Karin Oberhofer je dva puta nastupila na Zimskim olimpijskim igrama: na  ZOI 2010. i ZOI 2014. Osvojila je jednu bronzanu medalju na ZOI 2014. u mješovitoj štafeti s Dorothejom Wierer, Dominikom Windischom i Lukasom Hoferom. Medalja im je dodijeljena naknadno, nakon oduzimanja zlatne medalje ruskoj štafeti zbog dopinga. Najbolji rezultat u pojedinačnoj konkurenciji joj je bilo četvrto mjesto na ZOI 2014. u utrci na 7,5&nbsp;km, kada je bez promašaja i zaostatkom od 27.9&nbsp;s bila sporija od pobjednice slovačke biatlonke Anastasije Kuzmine. U štafetnim takmičenjima na ZOI 2014. u štafeti s Dorothom Wierer, Nicole Gontier i Michelom Ponzom ostvarila je svoj najbolji rezultat osvajanjem petog mjesta sa zaostatkom od 1:40.8&nbsp;min iza pobjedničke ukrajinske štafete u sastavu: Vita Semerenko, Julija Džima, Valentina Semerenko i Olena Pidrušna. 

### Svjetska prvenstva 
Karin Oberhofer je nastupila na pet Svjetskih prvenstava od SP 2007. do SP 2015. Osvojila je tri bronzane medalje: prvu na SP 2013. u štafetnoj utrci s Dorotheom Wierer, Nicole Gontier i Michelom Ponzom sa 11.6&nbsp;s zaostatka iza pobjedničke norveške štafete u sastavu: Hilde Fenne, Ann Kristin Flatland, Synnøve Solemdal i Tora Berger i 4.6&nbsp;s iza drugoplasirane ukrajinske štafete; drugu na SP 2015. u štafetnoj utrci s Dorotheom Wierer, Nicole Gontier i Lisom Vittozzi s 1:06.1&nbsp;min zaostatka iza pobjedničke njemačke štafete u sastavu: Franziska Hildebrande, Franziska Preuß, Vanessa Hinz i Laura Dahlmeier; a treću na istom prvenstvu u utrci masovnog starta, kada je s dva promašaja i zaostatkom od 12.6&nbsp;s bila sporija od pobjednice  Valentine Semerenko.

### Svjetski kup 
Prvi nastup Oberhofer u Svjetskom kupu bio je u sezoni 2007/08. Na prvom nastupu u njemačkom Ruhpoldingu 9. januara 2008. u utrci štafete s Katjom Haller, Michelom Ponzom i Barbarom Ertl osvojila je 12-o mjesto iza pobjedničke njemačke štafete u sastavu: Kathrin Hitzer, Magdalena Neuner, Sabrina Buchholz i Kati Wilhelm. Najbolji rezultat joj je drugo mjesto 12. decembra 2014. u sezoni 2014/15. u austrijskom Hochfilzenu, u utrci na 7,5&nbsp;km kada je bez promašaja i zaostatkom od 10.4&nbsp;min bila sporija u odnosu na pobjednicu Kaisa Mäkäräinen. U ekipnim utrkama najbolji rezultat joj je rezultat pobjeda  13. decembra 2015. u sezoni 2015/16. u austrijskom Hochfilzenu, u utrci štafete s Lisom Vittozzi, Federicom Sanfilippo i Dorotheom Wierer.

## Prestanak karijere 
Aktivnim bavljem biatlonom prestala se baviti 2017. godine

## Nagrade 
## Privatni život 
## Napomene 
## Vanjski linkovi 
* 
* 

## Reference 
Kategorija:Rođeni 1985.
Kategorija:Biografije, Bressanone
Kategorija:Italijanski biatlonci
Kategorija:Biatlonci na Zimskim olimpijskim igrama 2010.
Kategorija:Biatlonci na Zimskim olimpijskim igrama 2014.
Kategorija:Osvajači bronzane medalje na Olimpijskim igrama (Italija)
Kategorija:Osvajači medalja na Zimskim olimpijskim igrama 2014.
Kategorija:Italijanski olimpijci u biatlonu
Kategorija:Osvajači medalja na Svjetskim prvenstvima u biatlonu
Kategorija:Živi ljudi